Tunel pod Dielikom

Tunel pod Dielikom je tunel na nedostavanej železničnej trati z Revúcej do Tisovca, na pomedzí okresov Revúca a Rimavská Sobota. 

Jeho celková dĺžka je 2 002 metrov, pričom mal prekonávať sedlo Dielik, ktoré vzniklo selektívnou eróziou muránskeho zlomu. V tomto tuneli, na kilometri 13,295 sa mal nachádzať aj najvyšší bod trate.

 Stavba 
Tunel sa začal stavať začiatkom januára 1941 na muránskom predzáreze tunela. V dôsledku geologickej stavby bol tunel veľmi tlačivý a mokrý. Práce na ňom boli prerušené krátko pred dokončením niekoľko dní pred vypuknutím SNP.

 Súčasnosť 
Tunel je od roku 1997 vyhlásený ako chránený areál z dôvodu zabezpečenia ochrany zimoviska netopierov, ktoré sa početnosťou a druhovým zložením zimujúcich netopierov zaraďuje k najvýznamnejším zimoviskám v európskom meradle. Lokalita je však na území Národného parku Muránska planina a nie je prístupná verejnosti. Jeho tisovský portál leží zaplavený v stavebnej jame po tom, ako sa tesne za portálom zrútila klenba tunela. Muránsky portál je zamrežovaný a sú pred ním dlhé oporné múry.

 Pozri aj 
 Gemerské spojky

 Referencie 

 Zdroje 



Dielik
Kategória:Chránené územia Národného parku Muránska planina
Kategória:Doprava v okrese Revúca
Kategória:Doprava v okrese Rimavská Sobota
Kategória:Stavby v okrese Revúca
Kategória:Stavby v okrese Rimavská Sobota
Kategória:Chránené územia v okrese Revúca
Kategória:Chránené územia v okrese Rimavská Sobota
Kategória:Chránené areály na Slovensku
Kategória:Stolické vrchy
Kategória:Muránska planina
Kategória:Tisovec (okres Rimavská Sobota)
Kategória:Muráň (obec)